Oppikoppi boneheads – Is Dit Net Ek Of Is Als Tos? | Watkykjy
Soek jy sweets?
griffin Grapgat December 3, 2010
What are you doing, Ras?
griffin Spec-takel November 17, 2009
Vrydag bederf – Karen Mulder
griffin Vrydag bederf October 28, 2005
Maadag is bietjie soos wiskunde
griffin Blou Maandag January 11, 2016
Master, dash me now!
griffin Spec-takel April 30, 2006
Oppikoppi boneheads – Is Dit Net Ek Of Is Als Tos?
In Is Dit Net Ek Of Is Alles Tos? deur griffin July 9, 2019 Rek jou bek
Kyk, ek laaik 'n dop net soveel soos die volgende ou, maar daar's iets wat verkeerd gaan as jy te veel dop en son mix, veral in die bosveld. Ontmoet die Oppikoppi-bonehead: Vieslik vuil in sy stowwerige overall (of mock deathrow suit), dop oppie pens met 'n waatlemoen* helmet op sy gesuipte kop waaronder sy rooigebrande bakkies of skree of grinnik. Lieflik.
Oppikoppi is sweerlik die eingste musiekfees in Suid-Afrika waarvan die naam so ydelik gebruik word. Elke oggend word die bosveldstilte vergruis met 'n bulderende "Oppikoppieeeeee!" dat die kranse antwoord gee. En so gaan dit aan, tot laat die aand. Of regdeur tot opstaantyd. En hulle kamp altyd naby jou, trust my – hulle is oral, bietjie soos die teenoorgestele van engele.
Gebeur dit by raves, huh? Sie jy byvoorbeeld twenty-somethings wat van hulle tiete af is op pille en "H2-ahoooooo!!!" skree? "Voooortex! Vooortex!" Nee, jy doen nie, Vernon Koekemoer sal jou bliksem.
En hoekom moet die doringbome op die plaas deur jou 24 leë Black Label-blikkies of jou een-ply boudservette ontsier word? Doen jy dit by die huis, ou bees? Nooi jy 30 mense na jou braais toe sodat hulle jou huis kan bevark en leë blikkies aan jou connifers hang?
Dis dieselfde brekers hierdie wat die kattebakke oopmaak voor negeuur die oggend oggend (saam met die derde dop) en skiem almal in 'n 200 meter radius ket gekwalifiseerde hangovers sal dit moerse like om nou na "De la Rey" te luister. Op full-blast en op repeat. Met sporadiese uitbarstings van "Oppikoppieeeeeeeeeee!" tussenin. Hier teen tienuur begin hierdie clown (al klaar hees) aan dieselfde mense wat hy met sy kak musiek geïrriteer het te karring vir jumper cables, want surprise-surprise, Ouboet se karbattery het gekak.
Sonder sukses sal hy maar probeer om 'n band te gaan kyk (verkieslik Koos Kombuis) en aan sy equally donk tjommies met bierkartonhoede reg voor die stage gaan hang en aandring daarop om die liedjie wat die meeste lugtyd op RSG kry eerste te hoor. Die liedjie word altyd laaste gespeel, maar hulle sal skree so tussendeur die dodgy opmerkings wat hulle na die meisies se kant toe gooi.
Ou, jy gaan nie score nie. Jy is 'n bonehead. "Oppikoppieeee!"
*In die afwesigheid van waatlemoene sal die Oppikoppi-bonehead gaan vir 'n Crocodile Dundee-leerhoed of Black Label-bierboks. Ten spyte van die ekstra dekking bly die gatsiggie steeds helderrooi. Van die dop.